
	№1 қосымша

	Техникалық ерекшелікке



ЖОБАЛАУҒА АРНАЛҒАН ТАПСЫРМА
Арал желілік-өндірістік басқармасының әуежайының әкімшілік ғимаратын бөлшектеуге арналған жобалау-сметалық құжаттаманы (ЖСҚ) әзірлеу
	р/с №
	Негізгі деректер мен талаптардың тізбесі
	Негізгі деректер мен талаптар

	1.
	Объектінің атауы
	Арал желілік-өндірістік басқармасының әуежайының әкімшілік ғимараты

	2.
	Әзірлеуге негіз
	«Интергаз Орталық Азия» АҚ-ның 2026-2027 жж. күрделі салымдар жоспары

	3.
	Құрылыс түрі
	Бөлшектеу (жою)

	4.
	Құрылыс ауданы, елді мекені және алаңы
	Ақтөбе облысы, Шалқар ауданы, Бозой кенті, Арал ЖӨБ

	5.
	Жобалаудың кезеңділігі
	Бір кезеңді (Жұмыс жобасы)

	6.
	Тапсырыс беруші
	«Ақтөбе» МГБ филиалы, «Интергаз Орталық Азия» АҚ

	7.
	Қаржыландыру көзі
	Тапсырыс берушінің өз қаражаты.

	8.
	Құжаттаманың құрылымы
	СН ҚР 1.02-03-2022 «Құрылысқа арналған жобалау-сметалық құжаттаманы әзірлеу, келісу, бекіту тәртібі және құрамы» талаптарына сәйкес

	9.
	Негізгі техникалық көрсеткіштер
	• Әуежайдың әкімшілік ғимараты – кірпіш қалау
• Әуежай ғимаратының айналасындағы бетон алаңдар, саны 90 дана, өлшемі 1х6 м.
• Әуежай ғимаратының қабырғаларының периметрі бойынша темірбетон және бетон іргетастар
• Темірбетон жабын плиталары
• Темірбетон тіректер (ЭБЖ), саны 14 дана.
• №1 тікұшақ алаңдарының темірбетон плиталары, саны 80 дана, өлшемі 1х6 м.
• №2 тікұшақ алаңдарының темірбетон плиталары, саны 20 дана, өлшемі 1,2х2 м.
• №3 тікұшақ алаңдарының темірбетон плиталары, саны 20 дана, өлшемі 1,2х2 м

	10.
	Жобалаудың ерекше шарттары
	Жұмыстар тәулік бойы жұмыс режиміндегі қолданыстағы кәсіпорын аумағында және компрессорлық станцияның күзет аймағында орындалады.

	11.
	Бастапқы деректерді жинау
	Мердігердің жазбаша сұрауы бойынша Тапсырыс беруші («Ақтөбе» МГБ) Жұмыс жобасын әзірлеуге қажетті өзінде бар деректерді ұсынады.
Тапсырыс берушіде жоқ ақпаратты жинауды Мердігер Тапсырыс берушінің тапсырмасы (сенімхаты) бойынша дербес жүзеге асырады.

	12.
	Ізденіс жұмыстарын орындау
	1. Тапсырыс берушіде бар материалдарды пайдалану.
2. Қажет болған жағдайда Қазақстан Республикасының құрылыс нормалары мен қағидаларына сәйкес Жұмыс жобасын әзірлеуге қажетті көлемде қосымша ізденістерді орындау.

	13.
	Нормативтік-техникалық база (ҚР)
	Жұмыс жобасын мына талаптарға сәйкес әзірлеу:
- СН ҚР 1.02-03-2022 «Құрылысқа арналған жобалау құжаттамасын әзірлеу, келісу, бекіту тәртібі және құрамы»,
- СП ҚР 3.01-103-2012 «Өнеркәсіптік кәсіпорындардың бас жоспарлары»,
- СП ҚР 3.05-101-2013 «Магистральдық құбыржолдар»,
- ВН ҚР 3.1-001-2024 «Автомобиль жолдары»,
- Қазақстан Республикасында қолданыстағы басқа да нормативтік құжаттар мен заңнамалық актілер.
- СН ҚР 1.03-06-2012 «Құрылыстағы еңбекті қорғау және қауіпсіздік техникасы».
- СН ҚР 1.03-00-2022 «Құрылыс өндірісі. Кәсіпорындарды, ғимараттар мен құрылыстарды салуды ұйымдастыру»
- Қауіпті өндірістік объектілер үшін өнеркәсіптік қауіпсіздікті қамтамасыз ету қағидалары (ҚР Инвестициялар және даму министрінің бұйрығымен бекітілген).

	14.
	Сметалық құжаттамаға қойылатын талаптар
	1. Жоба бойынша сметалық құжаттаманы ҚР ИИДМ Құрылыс және тұрғын үй-коммуналдық шаруашылық істері комитетінің 01.12.2022 ж. № 223-нқ «Құрылыстағы баға белгілеу бойынша нормативтік құжаттарды бекіту туралы» бұйрығына сәйкес ресурстық әдіспен орындау, НДСЦ ҚР 8.01-08-2022 «Қазақстан Республикасында құрылыс құнының сметалық құнын айқындау тәртібін» басшылыққа алу (ҚР ИИДМ Құрылыс және ТКШ істері комитетінің 04.11.2025 ж. № 143-нқ бұйрығына сәйкес өзгерістер мен толықтырулармен).

2. Сметаларды сараптамадан өту туралы шарт жасалған кездегі «АВС» бағдарламалық кешенінің соңғы нұсқасында орындау.

3. Қолданыстағы ережелерді ескере отырып, жаңадан әзірленетін немесе түзетілетін жергілікті сметаларға жұмыстарды енгізу үшін көзді таңдаған кезде мына басымдықтарды ұстану ұсынылады:

a. УСН КВР – (конструкциялар мен жұмыс түрлеріне арналған ірілендірілген сметалық нормалар).

b. ЕСЦ – (бірлік сметалық бағалар);

c. ЭСН-2024 – (2024 жылғы үлгідегі элементтік сметалық нормалар);

d. ЭСН-2022 – (2022 жылғы үлгідегі элементтік сметалық нормалар);

Қажет болған жағдайда жер учаскелерін бөлуге, ауыл шаруашылығы өндірісінің шығындарын өтеуге арналған шығындарды көздеу.

	15.
	Жобалау құжаттамасының құрамы
	Жоба қағаз жеткізгіште 4 данада және электрондық түрде (PDF + DWG, Excel редакцияланатын форматтары) ұсынылуы тиіс:

- Түсіндірме жазба.
- Жер учаскесін жоспарлау ұйымының схемасы (Бас жоспар).
- Кестелер мен схемалары бар бөлшектеуді ұйымдастыру жобасы (БҰЖ).
- ӨҚ және ЕҚ бөлімі (Өнеркәсіптік қауіпсіздік және еңбекті қорғау).
- Сметалық құжаттама.
- ҚОҚБ (қоршаған ортаны қорғау бөлімі);
- ҚОӘБ (қоршаған ортаға әсерді бағалау (жобамен нақтыланады);
- РШШ (рұқсат етілетін шығарындылар нормативтері) (қажет болған жағдайда);
- РШТ (рұқсат етілетін төгінділер нормативтері) (қажет болған жағдайда);
- ҚББ (қалдықтарды басқару бағдарламасы) (қажет болған жағдайда);
- ҚШІЖ (қоршаған ортаны қорғау іс-шараларының жоспары) (қажет болған жағдайда);
- ӨЭББ (өндірістік экологиялық бақылау бағдарламасы) (қажет болған жағдайда).

	16.
	Жобалық шешімдерге қойылатын негізгі талаптар
	Бөлшектеудің технологиялық шешімдері:
• Қолданыстағы коммуникациялар мен ГРС/КС жабдықтарының зақымдануын болдырмайтын бөлшектеу әдістерін қарастыру.
• Қолданыстағы газ құбырларының маңында соққысыз әдістерді (алмазды кесу, гидравликалық крашерлер) және қолмен бөлшектеуді қарастыру.
• Техника жұмыс істейтін аймақта қолданыстағы кабельдік эстакадалар мен құбыржолдар үшін уақытша қорғаныш қоршаулар мен төсемдер орнатуды қарастыру.
Инженерлік желілер:
• Электрмен жабдықтау, КИПжА, жылумен және сумен жабдықтаудың физикалық ажыратылу (көрінетін үзіліс) схемаларын әзірлеу.
• Жарылыс және өрт қауіпсіздігі талаптарын ескере отырып, технологиялық құбыржолдарды герметизациялауды және бітеуді қарастыру.

	17.
	Жұмыс жобасын келісуге қойылатын талаптар
	Жұмыс жобасын:
- Тапсырыс берушімен («Ақтөбе» МГБ);
- қоршаған ортаны қорғау саласындағы уәкілетті органмен (қажет болған жағдайда);
- санитариялық-эпидемиологиялық бақылау саласындағы уәкілетті органмен (қажет болған жағдайда);
- өнеркәсіптік, өрт қауіпсіздігін бақылау жөніндегі уәкілетті органмен (қажет болған жағдайда);
- төтенше жағдайлар департаментімен;
- басқа да мүдделі уәкілетті бақылаушы органдармен келісу.

Жұмыс жобасы Тапсырыс берушіге қарау және келісу үшін қағаз жеткізгіште 2 данада және электрондық түрде USB жинақтағышта қазақ және орыс тілдерінде редакцияланатын форматта 2 данада ұсынылуы тиіс.

	18.
	Берілетін құжаттамаға қойылатын талаптар
	1. Жұмыс жобасы Тапсырыс берушіге («Ақтөбе» МГҚБ) тапсырылуы тиіс:

1.1 қатты мұқабада рәсімделген ЖСҚ-ның қағаз нұсқасында – қазақ және орыс тілдерінде 4 (төрт) дана;

1.2 USB жинақтағышта электрондық түрде Microsoft Word, Excel (2003 нұсқасы) және Portable Document Format (PDF), KENML форматтарында – қазақ және орыс тілдерінде 3 (үш) дана.

1.3 электрондық нұсқада қағаз түріндегі құжаттаманың толық әрі бірдей соңғы (яғни жобалау ұйымдарында мұрағатқа тапсырылатын) нұсқасы болуы тиіс.

2. USB жинақтағыштардағы деректер қағаз түріндегі құжаттама тізбесіне сәйкес болуы тиіс және құжаттама құрамында әртүрлі бөлімдер (мысалы: сметалық, техникалық бөлім, түсіндірме жазба және т.б.) болған жағдайда, электрондық нұсқада әрбір бөлім жеке файл түрінде ұсынылуы тиіс;

3. Есептік құжаттарға арналған барлық векторлық графикалық схемалар мен сызбалар Тапсырыс берушімен келісілген бағдарламалық қамтамасыз ету форматында орындалуы тиіс;

4. Инженерлік ізденістер материалдары мына талаптарды ескере отырып ұсынылуы тиіс:
- QazTRF-23 координаттар жүйесі (Qazaqstan Terrestrial Reference Frame 2023);
- QazVRF биіктіктер жүйесі (Qazaqstan Vertical Reference Frame);
- AutoCad (DWG) форматында.

Есептің тілі: қазақ, орыс тілдері. Есептерде редакциясы мен күні көрсетілуі қажет.

5. Бекітілген құжаттама толық жинақталған және зақымдалмаған күйде мұрағаттық қораптарға салынған түрде, РЖ қабылдау-тапсыру актісі қоса беріліп ұсынылуы тиіс.

	19.
	Табиғатты қорғау шаралары мен іс-шараларын әзірлеуге қойылатын талаптар
	Мынадай шарттар мен талаптарды орындау:

1. Құрылыс-монтаж жұмыстары (ҚМЖ) және пайдалану кезеңдеріндегі ықтимал әсерлерді ескере отырып, Тапсырыс берушінің жоспарланып отырған қызмет туралы өтінішін дайындау және беру, жоспарланып отырған қызметтің әсерлерін скринингтеу қорытындысын не қоршаған ортаға әсерді бағалау қамту саласын айқындау туралы қорытынды алу, «Қоршаған ортаны қорғау» бөлімін әзірлеу, қоршаған ортаны қорғау саласындағы уәкілетті орган бекіткен экологиялық бағалауды ұйымдастыру және жүргізу жөніндегі нұсқаулыққа сәйкес экологиялық бағалауды жеңілдетілген тәртіппен жүргізу, қоршаған ортаны қорғау саласындағы уәкілетті орган бекіткен қоғамдық тыңдаулар өткізу қағидаларына сәйкес қоғамдық тыңдаулар өткізу (мүдделі жұртшылыққа қолжетімді орындардағы тақталарда хабарландыруларды орналастыруды, екі тілде баспа басылымына, телерадио ресурстарына хабарландыру беруді қоса алғанда, Қызметтерді орындаушының қаражаты есебінен), қоғамдық тыңдаулар өткізу мәселелері бойынша ЖАО/қоршаған ортаны қорғау саласындағы уәкілетті органмен өзара іс-қимыл жасау);

2. Ықтимал әсерлер туралы есепті (бұдан әрі – ЫӘЕ) әзірлеу қажеттілігі туралы қорытынды алынған жағдайда – ЫӘЕ дайындау, қоғамдық тыңдаулар өткізу, ЫӘЕ нәтижелері бойынша қорытынды алу және жоспарланып отырған қызметті іске асыру кезінде нақты әсерлерге жобадан кейінгі талдау әзірлеу. Скрининг рәсімін жүргізу нәтижелері бойынша қоршаған ортаны қорғау саласындағы мемлекеттік органдар тарапынан талаптар қойылған жағдайда, тиісті мемлекеттік органдардан қажетті келісімдерді алу.

3. Жаңа көздерді енгізу үшін қажет болған жағдайда МГБ филиалының рұқсат етілетін шығарындылар нормативтері, рұқсат етілетін төгінділер нормативтері, қалдықтарды басқару бағдарламасы, табиғатты қорғау іс-шараларының жоспары, өндірістік-экологиялық бақылау бағдарламасы жобаларына түзету енгізу, сондай-ақ қоршаған ортаны қорғау саласындағы уәкілетті орган бекіткен қоғамдық тыңдаулар өткізу қағидаларына сәйкес қоғамдық тыңдаулар өткізу;

4. Құрылыс-монтаж жұмыстары басталғанға дейін және оларды жүргізудің бүкіл кезеңіне, оның ішінде пайдалану кезеңіне, Тапсырыс берушінің атына тиісті әкімшілік-аумақтық бірліктің жергілікті атқарушы органының мемлекеттік экологиялық сараптама нәтижелері бойынша экологиялық рұқсатты/қоршаған ортаға әсер ету туралы декларацияны немесе дәлелді бас тартуды алу.

5. ҚР экологиялық заңнамасына және өзге де нормативтік актілерге сәйкес ҚОҚБ/ЫӘЕ жобаларына биоалуантүрлілікке теріс әсер етуді болдырмау, оны барынша азайту, жұмсарту жөніндегі іс-шараларды, биоалуантүрліліктің шығындарын бағалауды және олардың орнын толтыру жөніндегі іс-шараларды, сондай-ақ осы іс-шаралардың жүргізілуі мен тиімділігіне мониторинг жүргізуді қосу (бөлімдер: Өсімдіктер дүниесіне әсерді бағалау; Жануарлар дүниесіне әсерді бағалау), оның ішінде, бірақ олармен шектелмей:
- құстар мен жануарлардың қырылуына жол бермеу, көбею жағдайларын, көші-қон жолдары мен шоғырлану орындарын сақтау;
- траншеялар мен қазаншұңқырларды оқшаулау (пленка, тор, қоршаулар);
- траншеялардан құтқару шығу жолдарын орнату (траптар, еңістелген беткейлер);
- биоалуантүрліліктің жай-күйін тексеру үшін жұмыстар аяқталғаннан кейін аумақты зерттеу;
- Тапсырыс беруші үшін еркін нысанда қорытынды есеп дайындау.

6. Құрылыс-монтаж жұмыстарын орындау кезінде түзілетін өнеркәсіптік қалдықтарды мамандандырылған кәсіпорындар арқылы кәдеге жаратуға/жоюға арналған шығындарды көздеу.

	20.
	Азаматтық қорғаныстың инженерлік-техникалық іс-шараларын және төтенше жағдайлардың алдын алу жөніндегі іс-шараларды әзірлеуге қойылатын талаптар
	Қазақстан Республикасында қолданыстағы нормативтік-техникалық құжаттаманың, Қазақстан Республикасының «Азаматтық қорғау туралы» Заңының және Қазақстан Республикасы Ішкі істер министрінің 24.10.2014 ж. № 732 бұйрығымен бекітілген «Азаматтық қорғаныстың инженерлік-техникалық іс-шараларының көлемі мен мазмұнының» талаптарына сәйкес «Азаматтық қорғаныстың инженерлік-техникалық іс-шаралары және табиғи және техногендік сипаттағы төтенше жағдайлардың алдын алу жөніндегі іс-шаралар» бөлімін әзірлеу.

	21.
	Өрт қауіпсіздігі жөніндегі инженерлік-техникалық іс-шараларды әзірлеуге қойылатын талаптар
	Қазақстан Республикасында өрт қауіпсіздігін қамтамасыз ету саласындағы нормативтік-техникалық құжаттаманың талаптарына сәйкес объектіні мына жүйелермен қамтамасыз ету жөніндегі іс-шараларды әзірлеу:
- өрттің алдын алу;
- өртке қарсы қорғау.

	22.
	Жұмыс сызбаларына қойылатын талаптар
	Сызбаларды ГОСТ 21.101-97 «Құрылысқа арналған жобалау құжаттамасының жүйесі. Жобалау және жұмыс құжаттамасына қойылатын негізгі талаптар» талаптарына сәйкес рәсімдеу.

	23.
	Жұмыс жобасына сараптама жүргізуге қойылатын талаптар
	Сараптама ұйымының қызметтеріне ақы төлеу шығындарын Тапсырыс беруші көтереді.

Мердігер жобаның сараптамасын оның барлық кезеңдерінде толық сүйемелдеуді қамтамасыз етеді.

Сараптама ескертулері бойынша жобаны түзету жұмыстардың жалпы құнына кіреді және Мердігермен регламентте белгіленген мерзімдерде орындалады.

Жобалау жұмыстарын орындаудың міндетті шарты – кешенді ведомстводан тыс сараптаманың оң қорытындысын алу.

